Scott Speed

Scott Andrew Speed (lahir Januari 24, 1983) ialah seorang pemandu kereta lumba dari Amerika Syarikat. Dahulunya, Speed bersaing dalam Formula Satu untuk pasukan Scuderia Toro Rosso. Beliau membuat penampilan sulungnya di Grand Prix Bahrain 2006; dan menjadi pemandu Amerika yang pertama untuk berlumba dalam F1 sejak Michael Andretti pada tahun 1993.

Kehidupan peribadi
Speed kini tinggal di Mt. Holly, Carolina Utara, di mana beliau tinggal bersama isterinya, Amanda. Pada 4 Oktober 2011, Speed dan Amanda menyambut anak pertama mereka bersama-sama, seorang anak perempuan bernama Juliet Leigh di Charlotte, Carolina Utara.

Formula Satu

2005

Pada tahun 2005 di Grand Prix Kanada, Speed ​​mengambil bahagian sebagai pemandu ujian untuk pasukan Red Bull; dan menjadi pemandu Amerika yang pertama untuk menyertai sebuah acara Formula Satu sejak Michael Andretti pada tahun 1993. Speed juga mengambil bahagian pada sesi latihan bebas di Grand Prix Amerika Syarikat.

Berikutan pembelian Minardi, Red Bull Racing mengumumkan pembentukan Scuderia Toro Rosso, dengan Speed dan Vitantonio Liuzzi menjadi pemandu pasukan pada musim 2006.

2006
Pada perlumbaan sulungnya di Grand Prix Bahrain, beliau mendapat tempat ke-13. Seminggu kemudian di Grand Prix Malaysia, beliau bersara selepas 41 pusingan akibat kegagalan klac.
 
Di Grand Prix Australia, ia kelihatan seolah-olah Speed telah mengutip mata pertama Toro Rosso. Namun begitu, beliau menerima penalti masa 25 saat kerana memintas kereta lain di bawah keadaan bendera kuning, dan menjatuhkannya ke tempat kesembilan dan gagal mendapat mata. Beliau juga didenda $5000 kerana menggunakan bahasa yang tidak sesuai kepada David Coulthard semasa pendengaran steward selepas perlumbaan.
 
Beliau mendapat tempat ke-15 di Grand Prix San Marino. Seminggu kemudian, beliau mendapat tempat kesebelas di Grand Prix Eropah. Beliau bersara di Grand Prix Sepanyol selepas mengalami kegagalan enjin, dan di Grand Prix Monaco, beliau mendapat tempat ke-13.
 
Beliau bersara di Grand Prix British, beliau bersara pada pusingan pertama selepas berlanggar dengan pada Ralf Schumacher. Speed bangkit kembali dan beraksi dengan baik di Grand Prix Kanada dengan mendapat tempat kesepuluh.

Rujukan

Pautan luar

 
 Profil dan statistik 2006 

Orang hidup
Kelahiran 1983
Pemandu Formula Satu Amerika